

**ประกาศนโยบายโรงเรียนวัดวาลุการาม**

**เรื่องมาตรการโรงเรียนปลอดบุหรี่/บุหรี่ไฟฟ้าและ**

**ปลอดเครื่องดื่มแอลกอฮอล์ 7 ประการปีการศึกษา 2566**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ตามที่กระทรวงศึกษาธิการมีนโยบายให้สถานศึกษาดำเนินการป้องกันและแก้ไขปัญหายาเสพติดด้วยกระบวนการสร้างภูมิคุ้มกันยาเสพติดที่เข้มแข็งต่อเนื่องและยั่งยืนป้องกันปัญหาผู้เสพติดรายใหม่และการให้ความช่วยเหลือผู้ที่ไปเกี่ยวข้องกับยาเสพติดที่สืบเนื่องจากสภาพแวดล้อมที่เอื้อต่อการแพร่ระบาดของสิ่งเสพติดสู่สถานศึกษาเพื่อป้องกันและแก้ไขปัญหาดังกล่าวโรงเรียนวัดวาลุการามตระหนักในนโยบายดังกล่าวและขับเคลื่อนสู่การปฏิบัติในโรงเรียน ดังนี้

 1. โรงเรียนวัดวาลุการามดำเนินการตามพระราชบัญญัติควบคุมผลิตภัณฑ์ยาสูบพ.ศ 2560 และพระราชบัญญัติควบคุมเครื่องดื่มแอลกอฮอล์พ.ศ 2551 อย่างเคร่งครัดโดยเฉพาะในส่วนที่เกี่ยวข้องกับสถานศึกษา

 2. โรงเรียนวัดวาลุการามเป็นสถานที่ปลอดจากการสูบบุหรี่และการดื่มเครื่องดื่มแอลกอฮอล์

 3. ผู้บริหารสถานศึกษาครูและบุคลากรทางการศึกษาในโรงเรียนวัดวาลุการามปฏิบัติตนเป็นแบบอย่างแก่นักเรียนไม่สูบบุหรี่ บุหรี่ไฟฟ้าและดื่มเครื่องดื่มแอลกอฮอล์ในสถานศึกษา

 4. ห้ามนักเรียนสูบบุหรี่หรือดื่มเครื่องดื่มแอลกอฮอล์ขณะที่สวมเครื่องแบบของสถานศึกษา

 5. โรงเรียนวัดวาลุการามสอดแทรกและเน้นย้ำเรื่องพิษภัยของการสูบบุหรี่ บุหรี่ไฟฟ้า การไม่ดื่มเครื่องดื่มแอลกอฮอล์ในการเรียนการสอนทุกระดับ

 6. โรงเรียนวัดวาลุการามจัดกิจกรรมรณรงค์สร้างวัฒนธรรมด้านสุขภาพอนามัย ติดป้ายห้ามสูบบุหรี่บุหรี่ไฟฟ้า และเครื่องดื่มแอลกอฮอล์ในบริเวณโรงเรียน

 7. โรงเรียนวัดวาลุการามสนับสนุนการผลิตสื่อนวัตกรรมเพื่อการเรียนรู้ด้านพิษภัยจากบุหรี่ บุหรี่ไฟฟ้าและเครื่องดื่มแอลกอฮอล์รวมถึงการวิจัยกิจกรรมการเรียนรู้เพื่อการปรับเปลี่ยนพฤติกรรมด้านสุขภาพ

 จึงประกาศให้ทราบโดยทั่วกันและถือปฏิบัติอย่างเคร่งครัด

 ประกาศ ณ วันที่ 7 เดือนสิงหาคม พ.ศ 2566



(นางสาวชุฎา ปาลโมกข์)

ผู้อำนวยการโรงเรียนวัดวาลุการาม